Diari Oficial de la Generalitat Valenciana


Sumari del DOGV 9527, del 06-02-2023 (2023/980)

Anunci sobre la declaració de la urgència del procediment de designació de l'agent urbanitzador sector PPR 11-Torretxó. Unitat d'execució 1.
--------------------------------------------------------------------------------------------------------------------------------------------

### Dades del document

Número de DOGV
:   9527

Data del DOGV
:   06-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/980


Data del document
:   28-01-2023

Organisme emissor
:   Ajuntament d'Alzira

Tipus de document
:   Anunci

Descriptors 

:   * pla d'urbanisme
    * administració local

Anunci sobre la declaració de la urgència del procediment de designació de l'agent urbanitzador sector PPR 11-Torretxó. Unitat d'execució 1. [2023/980]  
El Ple de l'Ajuntament, en sessió de 25 de gener de 2023, va acordar:  
  
Primer. Declarar la urgència del procediment de designació de l'agent urbanitzador de conformitat amb la motivació prevista en el fonament II d'aquest acord i amb els efectes que així mateix es preveuen en aquest fonament.  
  
Segon. Aprovar la reducció del termini fixat en la base 19a de les bases de programació, relatiu a la presentació de proposicions pels aspirants a agent urbanitzador, fixant-ho en 26 dies en atenció a l'efecte de la declaració d'urgència expressada en el dispositiu primer d'aquest acord. Aquesta circumstància s'assenyalarà de manera expressa en l'anunci de convocatòria.  
  
Tercer. Aprovar la rectificació d'error de transcripció en la base 18a de les bases de programació, i així, on diu: «18.2. Criteris d'apreciació automàtica (35 punts)»; ha de dir: «18.2. Criteris d'apreciació no automàtica (35 punts)». Aquesta correcció d'errors, haurà d'assenyalar-se de manera expressa en l'anunci de convocatòria per a la presentació de proposicions.  
  
Quart. Iniciar el procediment de designació de la condició d'agent urbanitzador del programa d'actuació integrada per al desenvolupament de l'àmbit del sector PPR 11-Torretxó unitat d'execució 1, mitjançant la publicació d'un anunci en el perfil del contractant d'aquest ajuntament i en el Diari Oficial de la Generalitat Valenciana, després de la seua remissió al Diario Oficial de la Unión Europea, amb els continguts previstos en l'article 131 TRLOTUP, convocant als licitadors, als confrontants i afectats, per a la presentació de proposicions jurídic-econòmiques al citat Programa d'Actuació Integrada, durant el termini de 26 dies, comptats des de la publicació d'aquesta convocatòria en el Diari Oficial de la Generalitat Valenciana.  
  
Cinqué. Notificar el present acord als interessats (…)  
  
Sisé. Facultar l'alcalde, tan àmpliament com en dret siga procedent, per a l'execució del present acord.  
  
En compliment d'aquest acord es convoca la presentació de proposicions juridicoeconòmiques per al desenvolupament, sobre la base de l'alternativa tècnica aprovada, de l'esmentat programa d'actuació integrada sector PPR11-Torretxo unitat d'execució 1, durant el termini de 26 dies hàbils, comptats des de la publicació del present anunci en el Diari Oficial de la Generalitat Valenciana (DOGV), que recull els continguts previstos en l'article 131 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), i es publica després de la remissió del corresponent anunci al DOUE, que no té efectes sobre el termini.  
a) Entitat adjudicadora: Ajuntament d'Alzira, CIF G0002391O a Alzira (València, Espanya).  
b) Dades generals per a l'obtenció de la informació sobre el programa d'actuació integrada sector PPR11-Torretxó unitat d'execució núm. 1:  
  
https://www.alzira.es/serveis-municipals/urbanisme-i-infraestructures/estudis-i-projectes/  
Telèfon: 536 714 512  
  
c) Objecte del Programa d'actuació integrada: desenvolupament del sector PPR11-Torretxó unitat d'execució núm. 1.  
d) Tramitació i procediment: articles 131 i 132 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (abans 123 i 124 LOTUP) i bases de programació aprovades pel Ple en sessió de 27 d'abril de 2022 i rectificades pel Ple en sessió de 25 de gener de 2023.  
  
e) Requisits de solvència específics per a la fase de selecció de la proposició juridicoeconòmica: veure base 7 (capacitat, solvència econòmica, solvència tècnica).  
f) Criteris de selecció de la proposició jurídic-econòmica/agent urbanitzador: veure base 18.  
g) Garanties exigides per a participar en aquesta fase: no s'exigeix (veure base 6).  
h) Data límit i lloc de presentació de les alternatives tècniques: 26 dies hàbils des de la publicació del present anunci en el DOGV. Presentació en l'Ajuntament d'Alzira en l'Oficina de la Clau situada al Carrer Rambla, 23, 46317, Alzira (València) Espanya, en horari d'oficina de 09.00 a 14.00 hores, de manera manual.  
i) Despeses de publicitat: a càrrec de l'urbanitzador/programa.  
j) Data d'enviament de l'anunci al Diario Oficial de la Unión Europea: 26 de gener de 2023.  
k) Una altra informació que es considera necessària: Rectificació d'error de transcripció en la base 18 de les Bases de Programació, i així, On diu: «18.2. Criteris d'apreciació automàtica (35 punts)»; ha de dir: «18.2. Criteris d'apreciació no automàtica (35 punts)».  
  
El que es publica per a coneixement general.  
  
Alzira, 28 de gener de 2023.- La regidora delegada: Sara Garés Ull.